Sambært Løgtingslóg nr 67 frá 9. juni 1988 um mynstring við seinni broytingum, og sambært kunngerð nr. 2 frá 4. januar 1994, er mynstringarskylda á øllum skipum 20 bruttotons ella meira, undantikið útróðrarfør á føroysku landleiðunum, sum reka heimaútróður og ætlandi ikki eru meira enn 48 tímar heimanífrá. Stuttleikafør í strandasigling eru eisini undantikin. Á fiskiskipum verður mynstrað fyri hvønn túrin sær. Oyðublaðið mynstringarlisti skal fyllast út og sendast Trygdargrunninum sama dag, sum siglt verður. Hýruavtala skal sendasst til Sjóvinnustýrið, tá Sjóvinnustýrið biðjur um tað sbrt. § 7 í kunngerð nr. 43 frá 14. mai 2013. Á ferðamanna- og handilsskipum verður mynstrað minst tvær ferðir árliga og tá ið tikið verður við ella farið verður av skipinum. Oyðublaðið hýruavtala skal fyllast út fyri ferðamannaskip í altjóða sigling og fyri handilsskip uttan mun til sigliøki. Hýruavtala skal sendasst til Sjóvinnustýrið, tá Sjóvinnustýrið biðjur um tað sbrt. § 7 í kunngerð nr. 43 frá 14. mai 2013. Rættingar til manningarlistan kunnu tó verða gjørdar aftaná, at skipið er byrjað ferð sína, men skulu hesar fráboðast Sjóvinnustýrinum skjótast til ber. Tá ið mynstrað verður, hevur skiparin ábyrgdina av, at lógarinnar reglur verða hildnar, og skal hann syrgja fyri, at mynstringarlistin er rætt útfyltur og undirskrivaður av báðum pørtum. Henda skylda áliggur eisini reiðara og reiðaríi sambært bæði manningarlóg, mynstringarlóg og sjómanslóg. Sambært sjómanslógini, sí niðanfyri, skal reiðarin syrgja fyri, at skrivlig avtala um setanartreytir verður gjørd við sjófólkið og skal hýruavtalan nýtast í hesum sambandi. Í hýruavtaluni skal m. a. upplýsast: Navn og p-tal hjá viðkomandi sjófólki og starvið, sum sjófólkið er sett í Navn á skipi, umframt kallibókstavir ella IMO nummar Tað, ið avtalað er um avfaringarstað ella uppsagnarfreist Um sjófólkið er í føstum starvi Dagfesting fyri á-ella avmynstring Avtalaða hýran og dagur, frá tí hon verður roknað Siglingarøki, sum sjófólkið er ella hevur verið í, í sambandi við tænastuna Reiðaríið hevur skyldu til at senda inn samsvarandi upplýsingar fyri skiparar. Gevið gætur: Eintak av mynstringarlista ella hýruavtalum skal altíð verða tøkt umborð saman við øðrum skipsskjølum.